“**Automātiskās barjeras elektriskais projekts objektam Vilhelma Purvīša ielā 12 (Turgeņeva ielā 12), Rīgā”**

PROJEKTĒŠANAS UZDEVUMS

1. **Ievads**

VAS “Latvijas dzelzceļš” (turpmāk - LDz) Vilhelma Purvīša ielā 14 (Turgeņeva ielā 14), Rīgā, pieder biroju ēka (kadastra apz.01000410006001) (turpmāk - ēka). Ēka atrodas Rīgā uz iznomātās zemes vienības ar kadastra apzīmējumu 010004003.

1. **Mērķis**

Izstrādāts būvprojekts par automātiskās barjeras “ALT 4” elektrības un vadības (interneta) kabeļu montāžas risinājumu pie ēkas Vilhelma Purvīša ielā 14 (Turgeņeva ielā 14).

1. **Darba uzdevums**
   1. Izstrādāt automātiskas barjeras uz zemes vienības ar kadastra apzīmējuma 010004003 elektrības un vadības kabeļu ierīkošanas Būvprojektu;
   2. Izstrādāto Būvprojektu saskaņot VAS “Latvijas dzelzceļš” Nekustamā Īpašuma pārvaldē un Būvvaldē;
   3. Automātiskas barjeras elektrības un vadības tīkla montāžai jāatbilst LR normatīvo aktu prasībām;
   4. Elektrības un vadības kabeļu ierīkošanas darbiem jāatbilst Ministru kabineta 2016.gada 19.aprīļa noteikumiem Nr.238 “Ugunsdrošības noteikumi” un Ministru kabineta 2015.gada 9.jūnija noteikumiem Nr.294 ”Noteikumi par Latvijas būvnormatīvu LBN 261-15 "Ēku iekšējā elektroinstalācija"”;
   5. Sagatavot visu nepieciešamo dokumentāciju, kas nepieciešama lai pasūtītājs veiktos būvdarbus var nodot ekspluatācijā saskaņā ar Ministru kabineta 2014.gada 2.septembra noteikumiem Nr.529 “Ēku būvnoteikumi”;
   6. Izstrādāt būvprojektu ekonomisko daļu, aprēķinot darba apjomus un sastādot izmaksu tāmi.
2. **Rezultāts**
   1. Būvprojekts izstrādāts un saskaņots atbilstoši Latvijas Republikas būvniecības normatīvajiem dokumentiem;
   2. Automātiskai barjerai nodrošināts elektrības un vadības kabeļu montāžas risinājums;
   3. Aprēķinātas būvdarbu izmaksas.
3. **Laiks un resursi**

Darbs šī projektēšanas uzdevuma izpildei tiks veikts uz līguma pamata, kuru noslēgs pasūtītājs – LDz un darba izpildītājs, kas ir atbildīgs par darba uzdevuma 3. punkta nosacījumu sekmīgu un kvalitatīvu izpildi, apakšlīgumu slēgšanu un par konsultācijām ar jebkuru citu firmu, institūcijām vai ekspertiem.

Visus ar Būvprojektu izstrādāšanu saistītos izdevumus sedz Izpildītājs.

Darbu izpildes termiņš ir 45 dienas pēc līguma noslēgšanas.